পেয়ালবর
পে আলবর (এছাড়াও পেয়ালবর', পিয়ালবর, পে আজবর, বা পে আজওয়ার নামে পরিচিত) দক্ষিণ ভারত-এর বারোজন অলবর-এর অন্তর্ভুক্ত একজন বৈষ্ণব সাধক।আলবরদের রচিত শ্লোকগুলি নালায়রা দিব্য প্রবন্ধম শিরোনামে সংকলিত হয়েছে যেখানে ১০৮টি মন্দিরকে দিব্য দেশম নামে শ্রেণীবদ্ধ করা হয়েছে। তিনজন প্রধান আলবর-এর তালিকায় পে আলবরকে তৃতীয় আলবর হিসাবে বিবেচনা করা হয়, অন্য দুজন হলেন পোইগায় আলবর এবং ভূতথ আলবর। ইহাদেরকে সম্মিলিতভাবে মুতালামালবরগাল বলা হয় যারা জন্মগতভাবে দৈবশক্তির অধিকারী বলে পরিচিত। পে আলবর শতাধিক শ্লোক রচনা করেছেন যা মুনরাম তিরুবন্ততি শিরোনামে শ্রেণীবদ্ধ করা হয়েছে। তাঁর রচনাটি অন্ততি শৈলীতে লিপিবদ্ধ করা হয়েছে যেখানে শেষ শব্দটি পরের শ্লোকের শুরুতে যুক্ত হয়েছে। হিন্দু কিংবদন্তি অনুসারে পে আলবরকে মাইলপুর আদি কেশব পেরুমাল মন্দিরের পুকুরে পদ্ম ফুলের মধ্যে পাওয়া গিয়েছিল। মন্দিরটি অরুন্ডেল স্ট্রিট, মাইলপুর, চেন্নাই-এ অবস্থিত। তামিল ভাষায়, পে বলতে এমন একজনকে বোঝায় উপযুক্ত অধিকারী। যেহেতু পে আলবর হিন্দু দেবতা বিষ্ণুর প্রতি উন্মত্তভাবে আকৃষ্ট হয়েছিলেন, তাই তিনি এই নামটি প্রাপ্ত হয়েছেন। কিংবদন্তি অনুসারে, তিনজন আলবর একবার থিরুকোভিলুর-এ বৃষ্টির সময় একটি ছোট অন্ধকার ঘরে অবস্থান করেছিলেন। হঠাৎ তারা তাদের মধ্যে চতুর্থ ব্যক্তিকে অনুভব করেন। তারা জানতে পেরেছিলেন, ইনি দেবতা বিষ্ণু এবং পোইগাই আলবর একদৃষ্টিতে তাঁর মুখ দেখতে চেয়েছিলেন, তবে কেবল বিদ্যুতের ন্যায় জ্বলন্ত আলো দেখতে সক্ষম হন। আলোর ধারাবাহিকতা বজায় রাখার লক্ষ্যে, পোইগাই অবিলম্বে শতাধিক গান রচনা করেছিলেন। পে আলবর এবং ভুথাথ আলবর উভয়ই বিষ্ণুকে নিবেদর করে একশটি গান রচনা করতে থাকেন। এই প্রাচীনতম সাধুদের কাজ বৈষ্ণবধর্মের দার্শনিক এবং ধর্মতাত্ত্বিক ধারণাগুলিতে অবদান রেখেছিল। তিনজন শৈব নায়নার এর সাথে, তাদের রচনাগুলি দক্ষিণ ভারতীয় অঞ্চলের শাসক পল্লব রাজাদের প্রভাবিত করেছিল, যার ফলে ধর্মীয় ভূখণ্ড বৌদ্ধ এবং জৈনধর্ম থেকে দুটি সম্প্রদায়ে বিভাগ করা হয়। উপরন্তু, হিন্দুধর্ম-এর দুটি সম্প্রদায় এই অঞ্চলে আলাদা হয়ে বসবাস করতে শুরু করে।